

**Newid gofod rhwng llinellau yn *Word* 2007®**


Mae rhai fformatau ysgrifenedig yn gofyn am fylchau o faint gwahanol rhwng llinellau testun. Yn Microsoft Word 2007, y gosodiad diofyn yw bwlch 1.15 llinell fel arfer, yn hytrach na’r hen fylchau llinell sengl (1.0). Mae hyn yn golygu y bydd y bylchau rhwng llinellau wedi eu gosod yn barod ar 1.15 pan fyddwch yn agor dogfen Word newydd. Efallai y cewch gyfarwyddyd sy’n nodi bod yn rhaid i ddogfen gael ei fformatio’n defnyddio llinellau *1.5* neu *2.0.* Ysgrifennir hyn hefyd fel bylchau *un a hanner* rhwng llinellau a *bylchau dwbl* rhwng llinellau.

Os ydych wedi agor dogfen Word newydd, efallai y byddwch am newid y gofod rhwng llinellau o’r cychwyn cyntaf. O’r tab *Hafan/Home* ar y Rhuban, cliciwch ar y gwymplen *blychau rhwng llinellau/line spacing* a chliciwch ar eich dewis.







Dewiswch y bwlch rydych chi am ei ddefnyddio rhwng llinellau ac o hynny ymlaen bydd ar waith ar gyfer y ddogfen gyfan.



Os ydych eisoes wedi dechrau, neu os ydych chi ynghanol dogfen, neu hyd yn oed ar ei diwedd, mae’n dal yn bosibl newid y bylchau rhwng llinellau. Yn gyntaf, dewiswch y testun i’w newid. Gallwch ddefnyddio’r llygoden i uwcholeuo’r testun, neu gallwch wasgu **Ctrl + A** ar y bysellfwrdd. Bydd hyn yn caniatáu i chi ddewis POB testun (ac eitem) drwy’r ddogfen gyfan.

Wedi i chi ddewis lle hoffech chi newid y bylchau rhwng llinellau, dewiswch y siâp hirsgwar bach yn y blwch Paragraff ar y Rhuban.



O’r opsiynau sydd ar gael i chi, gallwch wneud newidiadau i’r ddogfen rydych chi’n gweithio arni, a newid y gosodiadau diofyn hefyd, fel bod darnau o waith yn y dyfodol wedi eu gosod yn yr un ffordd.

1. Gellir newid y bylchau rhwng llinellau yn eich dogfen bresennol drwy glicio’r bwlch rydych chi ei eisiau.
2. Mae newid y gosodiad *Diofyn/Default* yn golygu y bydd gan BOB dogfen yn y dyfodol yr un gosodiad. I wneud hyn cliciwch ar *Diofyn/Default* cyn clicio ar *Iawn/OK*.
3. Cyn clicio *Diofyn/Default*, gallwch hefyd osod bwlch ychwanegol *Ar ôl/After* diwedd paragraff. O newid hwn i 0pt, cyn clicio *diofyn/default*, ni fydd y bwlch ychwanegol bellach yn ymddangos.

Mae gan Microsoft Office ar-lein ragor o fanylion a chwestiynau cyffredin, ac atebion iddyn nhw ar <http://office.microsoft.com/en-us/word/HP051894831033.aspx>

Os byddai’n well gennych weld fideo cipluniau, ewch i: <http://www.woopid.com/video/1130/Changing-Line-Spacing>